Page:Gospel of Saint John in West-Saxon.djvu/62

18 21. Đā cwad sē Hǣlend tō hyre, Lā wif, gelȳf mē, þæt sēo tīd cymð þonne gē ne gebiddaþ Fæder nē on þisse dūne nē on Ierusalem.

22. Gē gebiddað þæt gē nyton; we gebiddaþ þæt wē witon; for þām þe hǣl is of Iudeum.

23. Ac seo tid cymð, and nū is, þonne sōþe gebedmen gebiddaþ Fæder on gāste and on sōðfæstnesse; witodlīce Fæder sēcþ swylce þe hyne gebiddon.

24. Gāst is God; and þām þe hyne gebiddað gebyrað þæt hig gebiddon on gāste and on sōðfæstnesse.

25. Ðæt wīf cwæþ tō him, Ic wāt þæt Messīas cymð þe is genemned Crīst; þonne hē cymð, hē cȳð ūs ealle ðing.

26. Sē Hǣlend cwæð tō hyre, Ic hit eom þe wið þē sprece.

27. And þǣrrihte cōmon his leorningcnihtas, and hig wundredon þæt hē wiþ þæt wīf spræc; þēah hyra nān ne cwæð, Hwæt sēcst þū? oððe, Hwæt sprycst þū wið hig?

28. Witodlice þæt wīf forlēt hyre wæterfæt, and ēode tō þǣre byrig, and cwæð tō þām mannum,